stanford-oval/wikipedia huggingface dataset:
วัดพระพุทธทักษิณดิตถมงคล

| วัดพระพุทธทักษิณดิตถมงคล |
| --- | --- |

ชื่อสามัญ: วัดพระพุทธทักษิณดิตถมงคล, วัดท่าลาดใต้
ที่ตั้ง: ตำบลท่าถ่าน อำเภอพนมสารคาม จังหวัดฉะเชิงเทรา
ประเภท: วัดราษฎร์
นิกาย: มหานิกาย
พระประธาน: พระพุทธเดชาภิบาล
เจ้าอาวาส: พระครูสมุห์นิกร อาภสสโร
 สถานีย่อยพระพุทธศาสนา
วัดพระพุทธทักษิณดิตถมงคล หรือ วัดท่าลาดใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าถ่าน อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 12 ไร่ 2 งาน 2 ตารางวา ปัจจุบัน พระครูสมุห์นิกร อาภสสโร เป็นเจ้าอาวาส
วัดพระพุทธทักษิณดิตถมงคลตั้งวัดเมื่อ พ.ศ. 2419 ไม่ปรากฏนามผู้สร้าง ได้รับพระราชทานวิสุงคามสีมาเมื่อ พ.ศ. 2515 ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2538 วัดมีแนวคันดินซึ่งสันนิษฐานว่าเป็นถนนพระรถ
วิหารซึ่งปัจจุบันถูกสร้างทับ อุโบสถเป็นอาคารก่ออิฐถือปูนขนาดเล็ก หลังคามุงกระเบื้อง โดยมีโครงสร้างรองรับน้ำหนักหลังคาด้วยผนัง มีลักษณะศิลปะอยุธยาตอนปลายถึงรัตนโกสินทร์ ภายในมีภาพจิตรกรรมฝาผนังเรื่องราวรามเกียรติ์ เช่น การต่อสู้ระหว่างฝ่ายพระรามกับฝ่ายทศกัณฑ์ เช่น ภาพทศกัณฑ์กับพระราม ภาพหนุมานกับยักษ์ เป็นต้น ภายในอุโบสถประดิษฐานพระพุทธรูปประทับนั่งปางมารวิชัย นามว่า พระพุทธเดชาภิบาล รูปแบบศิลปะอยุธยาปนศิลปะท้องถิ่น พระพุทธรูปครองจีวรห่มเฉียง รัศมีดอกบัวตูม พระเกศาเป็นเม็ดพระศกเล็ก พระพักตร์ค่อนข้างเหลี่ยม พระขนงโก่ง พระนาสิกงุ้ม
วัดพระปรางค์ (จังหวัดสิงห์บุรี)

| วัดพระปรางค์ |
| --- | --- |


ชื่อสามัญ: วัดพระปรางค์, วัดพระปรางค์ (ชัณสูตร)
ที่ตั้ง: ตำบลเชิงกลัด อำเภอบางระจัน จังหวัดสิงห์บุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระปรางค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชิงกลัด อำเภอบางระจัน จังหวัดสิงห์บุรี
ภายในบริเวณวัดมีพระปรางค์ศิลปะอยุธยาตอนต้น พุทธศตวรรษที่ 21 สันนิษฐานว่าสร้างในสมัยสมเด็จพระนารายณ์มหาราช องค์ปรางค์สูง 15 เมตร ก่อด้วยอิฐแบบปรางค์ไทยสูงชะลูดคล้ายฝักข้าวโพด ฐานเตี้ย ภายในกลวง มีคูหาสี่เหลี่ยมจตุรัสบนผนังคูหา และปัจจุบันร่องรอยภาพจิตรกรรมฝาผนังได้ลบเลือนไปแล้ว ด้านหลังมีวิหารเก่าแก่แบบอยุธยา หน้าบันเป็นลายแกะสลักไม้รูปตัวสิงห์และคันทวยต่าง ๆ มีภูเขาและรอยพระพุทธบาทจำลองบนยอดเขา อุโบสถมีลักษณะสถาปัตยกรรมแบบอยุธยาตอนปลาย วัดพระปรางค์ถูกขึ้นทะเบียนเป็นโบราณสถานเมื่อวันที่ 8 มีนาคม พ.ศ. 2478
นอกจากนั้นยังปรากฏร่องรอยของเตาเผาแม่น้ำน้อยประมาณ 3–4 เตา ซึ่งเป็นแหล่งผลิตเครื่องปั้นดินเผาขนาดใหญ่ที่สุดในสมัยกรุงศรีอยุธยา ตัวเตาเป็นแบบระบายความร้อนเฉียงขึ้นตั้งอยู่บนเนินขนาดใหญ่ตัวเตาบางตัวคล้ายเรือประทุนเรียกว่า เตาประทุน ผลิตภัณฑ์ที่พบมากคือไหไหสี่หู อ่าง ครก กระปุก ขวด ช่อฟ้า กาน้ำ ช่อฟ้า ประติมากรรมลอยตัวรูปสัตว์ต่าง ๆ และกระสุนปืนใหญ่ เป็นต้น
ศาสนาพุทธในเอเชียใต้

พระพุทธรูปปางปรินิพพานที่ปรินิพพานสถูป ประเทศอินเดีย
มีสองประเทศที่ส่วนใหญ่นับถือศาสนาพุทธในเอเชียใต้คือ ประเทศศรีลังกาและประเทศภูฏาน นอกจากนี้ยังพบศาสนาพุทธเป็นศาสนาชนกลุ่มน้อยในประเทศเนปาล อินเดีย (โดยเฉพาะในรัฐมหาราษฏระ ลาดัก และสิกขิม) และบังกลาเทศ พระพุทธเจ้า (เจ้าชายสิทธัตถะ โคตะมะ) ประสูติที่ลุมพินี ประเทศเนปาล
ประเทศภูฏานเป็นประเทศที่มีอัตราร้อยละพุทธศาสนิกชนมากที่สุดในเอเชียใต้ โดยมีมากกว่าร้อยละ 75 ถึงแม้ว่าอัตราร้อยละจะยังไม่ชัดเจนก็ตาม ศรีลังกามีพุทธศาสนิกชนร้อยละ 74 ซึ่งเป็นศาสนาประจำชาติด้วย ศาสนาพุทธยังเป็นศาสนาที่สำคัญที่สุดของชนกลุ่มน้อยในประเทศเนปาล (ร้อยละ 11 ของประชากรทั้งประเทศ) อินเดียมีพุทธศาสนิกชนร้อยละ 0.8 ซึ่งเติบโตขึ้นถี่ ๆ ในช่วงไม่กี่ปีที่ผ่านมา เพราะการเข้ารีตจากศาสนาฮินดูไปเป็นทลิต ส่วนศาสนาพุทธนิกายเถรวาทเป็นศาสนาที่มีผู้นับถือมากเป็นอันดับ 3 ในประเทศบังกลาเทศ ด้วยประชากรที่นับถือศาสนานี้มีร้อยละ 0.7 จากประชากรทั้งหมด
ดูเพิ่ม

ศาสนาพุทธตามประเทศ
การเสื่อมถอยของศาสนาพุทธในอนุทวีปอินเดีย
วัดพระปรางค์มุนี

| วัดพระปรางค์มุนี |
| --- | --- |

ชื่อสามัญ: วัดพระปรางค์มุนี
ที่ตั้ง: หมู่ 7  ตำบลม่วงหมู่ อำเภอเมืองสิงห์บุรี จังหวัดสิงห์บุรี 16120
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระปรางค์มุนี เป็นวัดราษฎร์ สังกัดคณะสงฆ์ฝ่ายมหานิกาย ในตำบลม่วงหมู่ อำเภอเมืองสิงห์บุรี จังหวัดสิงห์บุรี สาเหตุที่ชื่อวัดพระปรางค์มุนีเพราะมีพระปรางค์องค์ใหญ่สีทองโดดเด่น
คาดว่าวัดสร้างขึ้นสมัยกรุงศรีอยุธยาตอนปลาย วัดเป็นแหล่งท่องเที่ยว มีสิ่งสำคัญ เช่น พระปรางค์สี่เหลี่ยมสูงเด่น วิหารหลวงพ่อเย็น พระพุทธรูปปูนปั้นศักดิ์สิทธิ์สมัยอยุธยา หลวงพ่อขาวและหลวงพ่อนาก ซึ่งเล่ากันว่า พระประธานที่ประดิษฐานภายในพระอุโบสถสีทองอร่ามนามว่า พระภูเขาทอง หลวงพ่อใหญ่ชัยมงคล หรือ พระพุทธนิมิตพิชิตมารมหาจักรพรรดิ์ ประดิษฐานบนศาลาการเปรียญ บ่อน้ำศักดิ์สิทธิ์และต้นนารีผลจำลอง ซึ่งอยู่ใกล้กับศาลเจ้าแม่ตะเคียนทอง และด้านหลังวิหารยังมีต้นศรีมหาโพธิ์ ซึ่งบริเวณโคนต้นมีพระผุด ในอุโบสถมีภาพจิตรกรรมฝาผนังเป็นฝีมือชาวลาว ชื่อ นายเพ็ง วาดเมื่อ พ.ศ. 2462 เป็นภาพแสดงเรื่องราวเกี่ยวกับนรก สวรรค์ บริเวณศาลาวัดมีนารีผล 2 ผล ที่ได้มาจากหลวงพ่อตุ๊ อดีตเจ้าอาวาสวัดกลางทุ่ง จังหวัดลพบุรี เคยมีการพิสูจน์ทางวิทยาศาสตร์นารีผลเมื่อปี พ.ศ. 2539 ทั้งการเอ็กซเรย์ ที่ไม่พบกระดูก เส้นขนบริเวณหน้าผากของมักกะลีผลงอกยาวขึ้น แต่ยังไม่ได้ข้อสรุปว่าเป็นพืชหรือสิ่งมีชีวิต
ลำดับเรื่องในจักรวาลของอสิมอฟ
ยุคปฐมกาล

| 0 | 1 | 2 | 3 | 4 |
| --- | --- | --- | --- | --- |
| ศักราช | เรื่อง | ชื่อหนังสือ | จากเรื่อง | ผู้แปล/ผู้แต่ง |
| ค.ศ.1995 | "ผิดพลาด" | ไม่เคยตีพิมพ์ | "Fault-Intolerant" | ดีเมอร์เซล |
| ค.ศ.1995 | "เพื่อนรัก" | ไม่เคยตีพิมพ์ | "A Boy's Best Friend" | ดีเมอร์เซล |
| ค.ศ.1998 | "ร็อบบี้ที่รัก" | ข้าคือหุ่นยนต์#1 | "Robbie" | ธีรวินท์ |
| ค.ศ.2006 | "หุ่นยนต์เอแอล-76 พลัดถิ่น" | ข้าคือหุ่นยนต์#2 | "Robot AL-76 Goes Astray" | กุลติ  |
| ค.ศ.2010 | "จับปุ่มเอใส่ช่องบี" | สายเลือดดวงดาว | "Insert Knob A in Hold B" | ชัยคุปต์ |
| ค.ศ.2015 | "สมดุล" | ข้าคือหุ่นยนต์#1 | "Runaround" | ธีรวินท์ |
| ค.ศ.2015 | "หุ่นยนต์เจ้าปัญญา" | ข้าคือหุ่นยนต์#1 | "Reason" | ธีรวินท์ |
| ค.ศ.2016 | "พยุหะหุ่นยนต์" | ข้าคือหุ่นยนต์#1 | "Catch That Rabbit" | ธีรวินท์ |
| ค.ศ.2016 |  |  | "Safety First" | Johnny Pez |
| ค.ศ.2021 | "เฮอร์บี้" | ข้าคือหุ่นยนต์#1 | "Liar!" | ธีรวินท์ |
| ค.ศ.2023 | "รับประกันคุณภาพ" | ข้าคือหุ่นยนต์#2 | "Satisfaction Guaranteed" | กุลติ |
| ค.ศ.2024 |  | Foundation's Friends | "Balance" | Mike Resnick |
| ค.ศ.2025 | "เลนนี่" | ข้าคือหุ่นยนต์#2 | "Lenny" | กุลติ |
| ค.ศ.2026 |  | Foundation's Friends | "Blot" | Hal Clement |
| ค.ศ.2029 | "เนสเตอร์ 10" | ข้าคือหุ่นยนต์#1 | "Little Lost Robot" | ธีรวินท์ |
| ค.ศ.2030 | "การเดินทางระหว่างดวงดาว" | ข้าคือหุ่นยนต์#1 | "Escape!" | ธีรวินท์ |
| ค.ศ.2031 |  | Gold | "Cal" |  |
| ค.ศ.2032 | "หลักฐาน" | ข้าคือหุ่นยนต์#1 | "Evidence" | ธีรวินท์ |
| ค.ศ.2032 |  | Foundation's Friends | "PAPPI" | Sheila Finch |
| ค.ศ.2033 | "เสี่ยง" | ข้าคือหุ่นยนต์#2 | "Risk" | กุลติ |
| ค.ศ.2034 | "ทาสต้นฉบับ" | ข้าคือหุ่นยนต์#2 | "Galley Slave" | กุลติ |
| ค.ศ.2035 | "กฎข้อที่ 1" | ข้าคือหุ่นยนต์#2 | "First Law" | กุลติ |
| ค.ศ.2036 |  | Foundation's Friends | "Plato's Cave" | Poul Anderson |
| ค.ศ.2052 | "เครื่องจักร" | ข้าคือหุ่นยนต์#1 | "The Evitable Conflict" | ธีรวินท์ |
| ค.ศ.2052 | "มุมมองที่ต่างกัน" | ไม่เคยตีพิมพ์ | "Point of View" | ดีเมอร์เซล |
| ค.ศ.2055 | "ความฝันของหุ่นยนต์" | ไม่เคยตีพิมพ์ | "Robot Dreams" | ดีเมอร์เซล |
| ค.ศ.2058 | "ข้าคือหุ่นยนต์" | ข้าคือหุ่นยนต์#1 | I, Robot | ธีรวินท์ |
| ค.ศ.2063 | "เจน" | กาแลคซี่ 8 | "Feminine Intuition" | วัชรกฤษณ์ นพคุณ |
| ค.ศ.2065 |  | Foundation's Friends | "The Fourth Law of Robotics" | Harry Harrison |
| ค.ศ.2090 | "คริสต์มาสที่ปราศจากร็อดนีย์" | ไม่เคยตีพิมพ์ | "Christmas Without Rodney" | ดีเมอร์เซล |
| ค.ศ.2120 | "ลูกรัก" | ไม่เคยตีพิมพ์ | "Kid Brother" | ดีเมอร์เซล |
| ค.ศ.2140 | Robots in Time | (หกเล่ม:ไม่เคยตีพิมพ์) |  Predator  Marauder  Warrior  Dictator  Emperor  Invader | William F. Wu |
| ค.ศ.2150 |  | "Light Verse" |  Buy Jupiter and Other Stories  The Complete Robot  Robot Dreams |  |
| ค.ศ.2170 | "ผิดคาด" | ไม่เคยตีพิมพ์ | "Too Bad!" | ดีเมอร์เซล |
| ค.ศ.2180 | "ฤๅเจ้ารู้ มนุษย์นั้นเป็นฉันใด?" | กาแลคซี่ 9 | "That Thou Art Mindful of Him" | อัทธา เอี่ยมวนานนทชัย์ |
| ค.ศ.2200 |  | Foundation's Friends | "Carhunters of the Concrete Prairie" | Robert Sheckley |
| ค.ศ.2160-2360 | "มนุษย์สองร้อยปี" |  มนุษย์สองร้อยปี  ข้าคือหุ่นยนต์#1 | "The Bicentennial Man" | ชัยคุปต์ |
ยุคอวกาศ

| 0 | 1 | 2 | 3 | 4 |
| --- | --- | --- | --- | --- |
| ศักราช | เรื่อง | ชื่อหนังสือ | จากเรื่อง | ผู้แปล |
| ค.ศ.2425 | ปฐมภพ | กาแลคซี่ 8 | "Mother Earth" |  วศิน เพิ่มทรัพย์  อนิรุทธิ์ รัชตะวราห์ |
| ค.ศ.3421 | นครโลหะ | นครโลหะ | The Caves of Steel | ระเริงชัย |
| ค.ศ.3422 | นครสุริยะ | นครสุริยะ | The Naked Sun | ประหยัด โภคะฐิติยุกต์ |
| ค.ศ.3423 |  |  The Best of Isaac Asimov;  The Complete Robot;  Robot Visions | "Mirror Image" |  |
| ค.ศ.3424 |  | Foundation's Friends | "Strip-Runner" | Pamela Sargent |
| ค.ศ.3424 | นครอรุณรุ่ง | นครอรุณรุ่ง | The Robots of Dawn | กุลติ |
| ค.ศ.3604 | Robot City | (หกเล่ม:ไม่เคยตีพิมพ์) |  Odyssey  Suspicion  Cyborg  Prodigy  Refuge  Perihelion |  Michael P. Kube-McDowell  Mike McQuay  William F. Wu  Arthur Byron Cover  Rob Chilson  William F. Wu |
| ค.ศ.3605 | Robots and Aliens | (หกเล่ม:ไม่เคยตีพิมพ์) |  Changeling  Renegade  Intruder  Alliance  Maverick  Humanity |  Stephen Leigh  Cordell Scotten  Robert Thurston  Jerry Oltion  Bruce Bethke  Jerry Oltion |
| ค.ศ.3620 |  |  | Mirage | Mark W. Tiedemann |
| ค.ศ.3624 | นครหุ่นยนต์ | นครหุ่นยนต์ | Robots and Empire | ระเริงชัย |
| ค.ศ.3730 |  |  | Caliban | Roger MacBride Allen |
| ค.ศ.3731 |  |  | Inferno | Roger MacBride Allen |
| ค.ศ.3736 |  |  | Utopia | Roger MacBride Allen |
ยุคจักรวรรดิ

| 0 | 1 | 2 | 3 | 4 |
| --- | --- | --- | --- | --- |
| ศักราช | เรื่อง | ชื่อหนังสือ | จากเรื่อง | ผู้แปล |
| ค.ศ.4850 |  | ดาวดั่งธุลี | The Stars, Like Dust | ปฏิยุกต์ |
| ค.ศ.11129 |  | ลาแล้วโลก | The Currents of Space | ระเริงชัย |
| ค.ศ.12411   จ.ศ.826 |  | ปถวีกลางเวหน | Pebble in the Sky | อิศรอักษร |
| จ.ศ.977-978 |  | The Early Asimov | "Blind Alley" |  |
| จ.ศ.12020 |  | กำเนิดสถาบันสถาปนา | Prelude to Foundation | ดร.ยรรยง เต็งอำนวย |
| จ.ศ.12028 | "อีโท เดมเมอร์เซล" | สู่เส้นทางสถาบันสถาปนา | "Eto Demerzel" | ดร.ยรรยง เต็งอำนวย |
| จ.ศ.12028 |  | สุดหนทางสถาบันสถาปนา | Foundation's Fear (Gregory Benford) | ดร.ยรรยง เต็งอำนวย |
| จ.ศ.12038 | "คลีออนที่ 1" | สู่เส้นทางสถาบันสถาปนา | "Cleon I" | ดร.ยรรยง เต็งอำนวย |
| จ.ศ.12048 | "ดอร์ส วีนาบิลิ" | สู่เส้นทางสถาบันสถาปนา | "Dors Venabili" | ดร.ยรรยง เต็งอำนวย |
| จ.ศ.12058 | "วอนด้า เซลด็อน" | สู่เส้นทางสถาบันสถาปนา | "Wanda Seldon" | ดร.ยรรยง เต็งอำนวย |
| จ.ศ.12067 |  | ฝ่าวิกฤตสถาบันสถาปนา | Foundation and Chaos (Greg Bear) | ดร.ยรรยง เต็งอำนวย |
| จ.ศ.12067 | "นักอนาคตประวัติศาสตร์" | สถาบันสถาปนา | "The Psychohistorians" | บรรยงก์ |
| จ.ศ.12068 |  | ชัยชนะของสถาบันสถาปนา | Foundation's Triumph (David Brin) | ดร.ยรรยง เต็งอำนวย |
| จ.ศ.12069 | "บทส่งท้าย" | สู่เส้นทางสถาบันสถาปนา | "Epilogue" | ดร.ยรรยง เต็งอำนวย |
| จ.ศ.12067-12070 |  | Foundation's Friends | "The Originist" (Orson Scott Card) |  |
ยุคสถาบันสถาปนา

สภาปนศักราช (ส.ศ.) เริ่มนับตั้งแต่ ฮาริ เซลดอน ประกาศตั้งสถาบันสถาปนาในปีจักรวาลศักราช (จ.ศ.)ที่ 12068
| 0 | 1 | 2 | 3 | 4 |
| --- | --- | --- | --- | --- |
| ศักราช | เรื่อง | ชื่อหนังสือ | จากเรื่อง | ผู้แปล |
| ส.ศ.49-50 | "คณะผู้สร้างเอ็นไซโคลปิเดีย" | สถาบันสถาปนา | The Encyclopedists" | บรรยงก์ |
| ส.ศ.79-80 | "นายกเทศมนตรี" | สถาบันสถาปนา | "The Mayors" | บรรยงก์ |
| ส.ศ.132 | "กลุ่มพ่อค้า" | สถาบันสถาปนา | "The Traders" | บรรยงก์ |
| ส.ศ.154-160 | "จ้าวแห่งพ่อค้า" | สถาบันสถาปนา | "The Merchant Princes" | บรรยงก์ |
| ส.ศ.195-196 | "ท่านนายพล" | สถาบันสถาปนาและจักรวรรดิ | "The General" | บรรยงก์ |
| ส.ศ.268 |  | Foundation's Friends | "Trantor Falls" (Harry Turtledove) |  |
| ส.ศ.310-311 | "มโนมัย" | สถาบันสถาปนาและจักรวรรดิ | "The Mule" | บรรยงก์ |
| ส.ศ.316 | "การค้นหาของมโนมัย" | สถาบันสถาปนาแห่งที่สอง | "Search by the Mule" | บรรยงก์ |
| ส.ศ.376-377 | "การค้นหาของสถาบันสถาปนา" | สถาบันสถาปนาแห่งที่สอง | "Search by the Foundation" | บรรยงก์ |
| ส.ศ.498 |  | สถาบันสถาปนาและปฐมภพ | Foundation's Edge | ทศพล |
| ส.ศ.498 |  | สถาบันสถาปนาและโลก | Foundation and Earth | จตุพล |
| ส.ศ.498 |  |  | "After Earth" (Johnny Pez) |  |
| ส.ศ.1000 |  |  | "The Imperial Conference" (Alexander J. Vincent) |  |
| ส.ศ.1056 |  | Foundation's Friends | "Foundation's Conscience" (George Zebrowski) |  |
| ส.ศ.1302 |  |  The Best of Randall Garrett  Takeoff [both are Randall Garrett collections] | "No Connections" (Randall Garrett) |  |
| ด ค กจักรวาลของไอแซค อสิมอฟ |
| --- | --- |
ชุดนักสืบหุ่นยนต์:  นครโลหะ  นครสุริยะ  นครอรุณรุ่ง  นครหุ่นยนต์ 
ชุดจักรวรรดิ:  ดาวดั่งธุลี  ลาแล้วโลก  Pebble in the Sky 
ชุดสถาบันสถาปนา:  กำเนิดสถาบันสถาปนา  สู่เส้นทางสถาบันสถาปนา  สถาบันสถาปนา  สถาบันสถาปนาและจักรวรรดิ  สถาบันสถาปนาแห่งที่สอง  สถาบันสถาปนาและปฐมภพ  สถาบันสถาปนาและโลก 
นิยายวิทยาศาสตร์อื่น:  จุดดับแห่งนิรันดร์  ท่องทะเลเลือด  ข้าคือพระเจ้า  สู่สมอง  เนเมซิส 5000 ปีข้างหน้า  รัตติกาล  The Ugly Little Boy  มนุษย์สองร้อยปี 
ลำดับจักรวาล:  ลำดับเรื่อง  ลำดับเหตุการณ์  บรรณพิภพ  ใครเป็นใคร 
อื่น ๆ:  ไอแซค อสิมอฟ  กฎ 3 ข้อของหุ่นยนต์  เอนไซโคลปิเดีย กาแลคติกา  จักรวรรดิสากลจักรวาล
ร็อคแมน 8 เมทัลฮีโร่ส์

| ร็อคแมน 8 เมทัลฮีโร่ส์ |
| --- | --- |
ภาพตัวละครในร็อคแมน 8
ผู้พัฒนา: แคปคอม
ผู้จัดจำหน่าย: แคปคอม
กำกับ: Hayato Kaji
อำนวยการผลิต: Keiji Inafune Yoshinori Takenaka
แต่งเพลง: Shusaku Uchiyama
เครื่องเล่น: PlayStation, Sega Saturn
วางจำหน่าย: PlayStation JP: 17 ธันวาคม 1996 NA: 27 กุมภาพันธ์ 1997 PAL: 1 พฤศจิกายน 1997Sega Saturn JP: 17 มกราคม 1997 NA: 27 กุมภาพันธ์ 1997
แนว: Action / Platform
รูปแบบ: Single-player
ร็อคแมน 8 เมทัลฮีโร่ส์ (ญี่ปุ่น: ロックマン8 メタルヒーローズ; โรมาจิ: Rokkuman Eito Metaru Hīrōzu) หรือ เมกาแมน 8 (Mega Man 8) เป็นวิดีโอเกมซีรีส์ร็อคแมนลำดับที่ 8 โดยเกมนี้จำหน่ายโดยเครื่องเล่นเพลย์สเตชัน วางจำหน่ายเมื่อวันที่ 17 ธันวาคม ค.ศ. 1996 และจัดจำหน่ายอีกครั้งในเครื่องเล่นเกม เซก้า แซทเทิร์น ออกวางจำหน่ายเมื่อวันที่ 17 มกราคม ค.ศ. 1997
เนื้อเรื่อง

ในจักรวาลได้มีหุ่นยนต์ 2 ตัวต่อสู้กันในกลางอวกาศซึ่งก็คือ ดูโอ และ หุ่นยนต์ชั่วร้ายจากอวกาศ โดยทั้งคู่ตกมายังโลกมนุษย์ในขณะเดียวกันร็อคแมนได้กำลังต่อสู้กับฟอร์เต้ซึ่งในขณะเดียวกันหุ่นทั้ง 2 ได้ตกมายังโลกและแยกย้ายไปละทิศละทางหุ่นที่ชั่วร้ายนั้นถูกดร.ไวลี่ได้ไปและสร้างพลังแห่งความชั่วร้ายส่วนหุ่นอีกตัวหนึ่งนั้นมีพลังพิเศษซึ่งดร.ไลท์ได้ไปเก็บซ่อมในขณะเดียวกันดร.ไวลี่ได้สร้างหุ่นยนต์ที่มีพลังชั่วร้ายอยู่ด้วยร็อคแมนจึงต้องต่อสู้กับหุ่นพลังชั่วร้ายให้จงได้
รูปแบบการเล่น

ในร็อคแมน 8 นั้นได้ปรับเปลี่ยนกราฟิกภาพและเพลงประกอบในรูปแบบที่ทันสมัยรวมไปถึงเพิ่มลูกเล่นอย่างทั้งการซื้อความสามารถพิเศษของร็อคแมนและเพิ่มภาพการ์ตูนอนิเมะในแต่ละฉากด้วยและเพิ่มเสียงของตัวละครในเกม
ตัวละคร > บอสลับ

ปรากฏตัวในเฉพาะเครื่องเซก้า เซทเทิร์นเท่านั้นสำหรับบอสลับมีเพียง 2 ตัวคือ
อาวุธ > อาวุธที่ได้จากบอส

ไอซ์เวฟ
ธันเดอร์คลอว์
แฟลชบอมบ์
ทอร์นาโดโฮล
แอสโตรคลัช
เฟลมซอร์ด
วอลเตอร์บอลลูน
ฮอมมิ่งสไนเปอร์
อาวุธ > อาวุธเสริม

ร็อคบอล
เพลงประกอบ

ELECTRICAL COMMUNICATION ร้องโดย Ganasia
การตอบรับ

ร็อคแมน 8 ได้รับความเห็นส่วนใหญ่จากนักวิจารณ์ โดยได้มีการคร่ำครวญถึงรูปแบบการเล่นหรือจุดเด่นที่ไม่ได้ปรากฏขึ้นแบบภาคก่อนของซีรีส์ และมีการเปลี่ยนแปลงน้อยมากในมาตรฐานของการเล่นที่ได้ใช้ตั้งแต่ในร็อคแมนภาคแรกของช่วงทศวรรษที่ผ่านมา ทั้งนี้ ร็อคแมน 8 เป็นซีรีส์เดียวที่คนไทยมีส่วนร่วมในการประกวดบอส
แหล่งข้อมูลอื่น

RockmanPM's Bonus Mode Sega Saturn article.
GameFAQs entry for Mega Man 8 (PS1)
ลำดับฮับเบิล

ไดอะแกรมส้อมจัดประเภทของลำดับฮับเบิล
ลำดับฮับเบิล เป็นรูปแบบการจัดหมวดหมู่ของดาราจักรโดยลักษณะของสัณฐานที่ปรากฏ คิดค้นขึ้นโดยเอ็ดวิน ฮับเบิล ในปี ค.ศ. 1936 มีชื่อเรียกกันอย่างเล่นๆ ว่า "ส้อมจัดประเภทของฮับเบิล" เพราะรูปร่างของแผนภาพดั้งเดิมที่ใช้ช่วยในการพิจารณาประเภทของดาราจักรนั่นเอง
วิธีของฮับเบิลจะแบ่งดาราจักรออกเป็น 3 กลุ่มใหญ่ๆ ตามลักษณะปรากฏของมัน ได้แก่ ดาราจักรชนิดรี ชนิดลูกสะบ้า และชนิดก้นหอย ส่วนประเภทที่ 4 เป็นดาราจักรที่ไม่สามารถระบุรูปร่างที่ปรากฏได้อย่างแน่นอน จึงเรียกว่า ดาราจักรไร้รูปแบบ จนถึงปัจจุบัน ลำดับฮับเบิลเป็นวิธีการจัดประเภทดาราจักรที่ได้รับความนิยมมากที่สุดทั้งในหมู่นักวิชาการดาราศาสตร์และนักดาราศาสตร์สมัครเล่น
ประเภทของดาราจักร > ดาราจักรชนิดรี

เป็นดาราจักรที่ค่อนข้างราบเรียบ มีการกระจายแสงอย่างสม่ำเสมอ และมีรูปทรงค่อนข้างรี ใช้รหัสประเภทว่า E ตามด้วยตัวเลข n ซึ่งแสดงถึงความป้านของรูปไข่ที่ปรากฏบนฟ้า
ประเภทของดาราจักร > ดาราจักรชนิดก้นหอย

เป็นดาราจักรที่เป็นจานแบนๆ และมีดวงดาวเรียงตัวเป็นรูปร่างคล้ายโครงสร้างแบบก้นหอยหรือแบบกังหัน โดยมากมักเป็นแขนกังหันสองข้าง ตรงกลางเป็นกลุ่มดวงดาวหนาแน่นเรียกว่า ดุมดาราจักร ซึ่งมักมีลักษณะคล้ายดาราจักรชนิดรี ใช้รหัสประเภทว่า S โดยส่วนใหญ่ราวครึ่งหนึ่งของดาราจักรชนิดนี้มักจะมีโครงสร้างคล้ายคานตรงกลางที่ยื่นออกมาจากดุมดาราจักร ดาราจักรชนิดก้นหอยมีคานใช้รหัสประเภทว่า SB
ประเภทของดาราจักร > ดาราจักรชนิดลูกสะบ้า

มีดุมสว่างอยู่ตรงกลางและล้อมรอบด้วยโครงสร้างคล้ายแผ่นจานเช่นเดียวกัน แต่ที่แตกต่างจากดาราจักรชนิดก้นหอยคือ แผ่นจานของมันไม่มีโครงสร้างแขนกังหันที่มองเห็นด้วยตาเปล่า และไม่มีความสามารถในการก่อตัวดาวฤกษ์ใหม่อย่างมีนัยสำคัญอีกแล้ว
ประเภทของดาราจักร > ดาราจักรไร้รูปแบบ

ดาราจักรในกลุ่มนี้ไม่มีรหัสอยู่ในลำดับของฮับเบิล เพราะมันไม่มีโครงสร้างที่ชัดเจน (คือไม่มีทั้งแผ่นจานและโครงสร้างรูปไข่) ฮับเบิลแบ่งดาราจักรไร้รูปแบบออกเป็น 2 ประเภทย่อย คือ
Irr I : เป็นดาราจักรที่มีโครงสร้างไม่สมมาตร ไม่มีดุมดาราจักรตรงกึ่งกลาง และไม่มีแขนกังหันที่เห็นได้ชัดเจน ดาราจักรนี้มักประกอบด้วยกระจุกดาวอายุน้อยจำนวนมาก
Irr II : เป็นดาราจักรที่เรียบกว่า ไม่สมมาตรยิ่งกว่า และไม่สามารถระบุถึงดาวฤกษ์เดี่ยวหรือลักษณะของกลุ่มหรือกระจุกดาวใดๆ ได้เลย
สนธิสัญญาปารีส

สนธิสัญญาปารีส อาจหมายถึง ความตกลงหลายฉบับที่เจรจาและลงนามกันในกรุงปารีส ประเทศฝรั่งเศส เป็นต้นว่า
สนธิสัญญาปารีส (ค.ศ. 1229), ระหว่าพระเจ้าหลุยส์ที่ 9 แห่งฝรั่งเศสและเรมงด์ที่ 7 เคานท์แห่งตูลูส เพื่อยุติสงครามครูเสดอัลบิเจ็นเซียน
สนธิสัญญาปารีส (ค.ศ. 1259), ระหว่างพระเจ้าหลุยส์ที่ 10 แห่งฝรั่งเศส และ สมเด็จพระเจ้าเฮนรีที่ 3 แห่งอังกฤษ, เฮนรีสละสิทธิในนอร์ม็องดี
สนธิสัญญาปารีส (ค.ศ. 1303), ระหว่างพระเจ้าฟิลิปที่ 4 แห่งฝรั่งเศส และ สมเด็จพระเจ้าเอ็ดเวิร์ดที่ 1 แห่งอังกฤษ
สนธิสัญญาปารีส (ค.ศ. 1323), หลุยส์ที่ 1 เคานท์แห่งฟลานเดอร์สสละการอ้างสิทธิในเซแลนด์
สนธิสัญญาปารีส (ค.ศ. 1355), การแลกเปลี่ยนดินแดนระหว่างราชอาณาจักรฝรั่งเศสกับซาวอย
สนธิสัญญาปารีส (ค.ศ. 1623), ระหว่าง ฝรั่งเศส, ซาวอย และ เวนิส เพื่อทำการฟื้นฟูดินแดนวาลเทลลินา โดยการพยายามกำจัดกองทหารสเปนที่ตั้งมั่นอยู่ที่นั่น
สนธิสัญญาปารีส (ค.ศ. 1657), ระหว่าง อังกฤษ และ ฝรั่งเศส เพื่อการเป็นพันธมิตรในการต่อต้านสเปน
สนธิสัญญาปารีส (ค.ศ. 1763), ระหว่าง ราชอาณาจักรบริเตนใหญ่ ฝรั่งเศส และ สเปนกับโปรตุเกส เพื่อยุติสงครามเจ็ดปี
สนธิสัญญาสันติภาพปารีส (ค.ศ. 1783) ราชอาณาจักรบริเตนใหญ่ ลงนามในสนธิสัญญากับฝรั่งเศส, สเปน, สาธารณรัฐดัตช์ และ สหรัฐอเมริกา
สนธิสัญญาปารีส (ค.ศ. 1783), ระหว่างสหรัฐอเมริกาและราชอาณาจักรบริเตนใหญ่ เพื่อยุติสงครามปฏิวัติอเมริกัน
สนธิสัญญาปารีส (ค.ศ. 1784) เพื่อยุติสงครามอังกฤษ-ดัตช์ครั้งที่ 4
สนธิสัญญาปารีส (ค.ศ. 1796), เพื่อยุติสงครามระหว่างฝรั่งเศสและราชอาณาจักรพีดมอนท์-ซาร์ดิเนีย
สนธิสัญญาปารีส (ค.ศ. 1810), ระหว่างฝรั่งเศสและสวีเดน เพื่อการยุติสงครามฟินแลนด์
สนธิสัญญาปารีส (ค.ศ. 1814) หรือ สนธิสัญญาฟงแตงโบล (ค.ศ. 1814), ระหว่าง: จักรพรรดินโปเลียนที่ 1 และ ฝ่ายมหาสัมพันธมิตร เพื่อยุติอำนาจการปกครองของนโปเลียนและส่งพระองค์ไปประทับที่เกาะเอลบา
สนธิสัญญาปารีส (ค.ศ. 1814), ลงนามเมื่อวันที่ 30 พฤษภาคม ค.ศ. 1814ระหว่าง: ฝรั่งเศสและพันธมิตรในสงครามมหาสัมพันธมิตรครั้งที่ 6 เพื่อการยุติสงครามมหาสัมพันธมิตรครั้งที่ 6
สนธิสัญญาปารีส (ค.ศ. 1815), ลงนามหลังจากการพ่ายแพ้ของนโปเลียนที่วอเตอร์ลู
สนธิสัญญาปารีส (ค.ศ. 1856), รัสเซียและพันธมิตรของจักรวรรดิออตโตมัน, ราชอาณาจักรซาร์ดิเนีย, ฝรั่งเศส และ สหราชอาณาจักร เพื่อยุติสงครามไครเมีย
สนธิสัญญาปารีส (ค.ศ. 1857), เพื่อยุติสงครามอังกฤษ-เปอร์เซีย
สนธิสัญญาปารีส (ค.ศ. 1867), ระหว่างฝรั่งเศสและไทย
สนธิสัญญาปารีส (ค.ศ. 1898), เพื่อยุติสงครามสเปน-อเมริกา
สนธิสัญญาปารีส (ค.ศ. 1900), ระหว่าง จักรวรรดิฝรั่งเศส และ จักรวรรดิฝรั่งเศส เพื่อยุติข้อพิพาทในสิทธิริโอ มูนิ (อิเควทอเรียลกินี)
สนธิสัญญาปารีส (ค.ศ. 1904), ระหว่างฝรั่งเศสและไทย
การประชุมสันติภาพปารีส ค.ศ. 1919, เพื่อยุติสงครามโลกครั้งที่หนึ่ง
สนธิสัญญาปารีส (ค.ศ. 1920), ฝ่ายมหาอำนาจ (ฝรั่งเศส, สหราชอาณาจักร, อิตาลี และ ญี่ปุ่น) และโรมาเนีย เพื่อรับรองเอกราชของโรมาเนียเหนือเบสซาราเบีย
สนธิสัญญาสันติภาพปารีส (ค.ศ. 1947) เพื่อการยุติสงครามโลกครั้งที่สอง อย่างเป็นทางการ
สนธิสัญญาปารีส (ค.ศ. 1951), เพื่อก่อตั้งประชาคมถ่านหินและเหล็กกล้าแห่งยุโรปที่เป็นพื้นฐานของการก่อตั้งสหภาพยุโรปต่อมา
ข้อตกลงสันติภาพปารีส (ค.ศ. 1973), เพื่อยุติความเกี่ยวข้องของสหรัฐอเมริกาในสงครามเวียดนาม
ข้อตกลงสันติภาพปารีส (ค.ศ. 1991), เพื่อยุติสงครามกัมพูชา–เวียดนาม
ความตกลงปารีส (ค.ศ. 2015), เพื่อกำหนดมาตรการลดการปล่อยคาร์บอนไดออกไซด์
ดูเพิ่ม

สนธิสัญญาแวร์ซาย (แก้ความกำกวม), ความตกลงหลายฉบับที่ได้รับการเจรจา และ ลงนามในพระราชวังแวร์ซายส์ที่แวร์ซายส์ในปริมณฑลของปารีสในประเทศฝรั่งเศส
ราชวัติ ขลิบเงิน

| ราชวัติ ขลิบเงิน |
| --- | --- |
เกิด: ประเทศไทย ราชวัติ ขลิบเงิน
อาชีพ: ตำรวจ, นักแสดง, นายแบบ
ปีที่แสดง: พ.ศ. 2549-ปัจจุบัน
| ราชวัติ ขลิบเงิน |
| --- | --- |
รับใช้: กองบัญชาการตำรวจปราบปรามยาเสพติด
ชั้นยศ:  พันตำรวจโท
พันตำรวจโทราชวัติ ขลิบเงิน (ชื่อเล่น มิกซ์) หรือสารวัตรมิกซ์ นักแสดงชาวไทย ปัจจุบันดำรงตำแหน่ง สารวัตรกองกำกับการ 2 กองบังคับการตำรวจปราบปรามยาเสพติด 1 กองบัญชาการตำรวจปราบปรามยาเสพติด
การศึกษา

โรงเรียนนายร้อยตำรวจ นรต.รุ่นที่ 58
ยศ

1 ตุลาคม พ.ศ. 2552 - ร้อยตำรวจเอก
15 มีนาคม พ.ศ. 2563 - พันตำรวจโท
ผลงาน > ละครชุด หรือ ซีรีส์

ปี พ.ศ. 2552 เซน...สื่อรักสื่อวิญญาณ ตอนที่ 32 คนไม่ดีผีไม่คุ้ม (ออกอากาศวันที่ 24 เมษายน 2552) (เอ็กแซ็กท์-ซีเนริโอ/ช่อง 5) รับบทเป็น โอ๊ต (รับเชิญ)
ศีล 5 คนกล้าท้าอธรรม
ปี พ.ศ. 2556 เซน...สื่อรักสื่อวิญญาณ ตอนที่ 219 จอมบงการ (ออกอากาศวันที่ 11 มกราคม 2556) (เอ็กแซ็กท์-ซีเนริโอ/ช่อง 5) รับบทเป็น ชัย (รับเชิญ)
ปี พ.ศ. 2557 Rising Sun เรื่อง รอยรักหักเหลี่ยมตะวัน (/ช่อง 3) รับบทเป็น ซูจิ
ปี พ.ศ. 2559 ไฟรักเกมร้อน-ทะเลไฟ เรื่อง ไฟรักเกมร้อน (/ช่อง 7) รับบทเป็น ชาญวิทย์
ปี พ.ศ. 2559 MAKE IT RIGHT THE SERIES รักออกเดิน (/ช่อง 9) รับบทเป็น พ่อของฟิ้งและฟิวส์
ปี พ.ศ. 2559 "แม่ของแผ่นดิน" เรื่อง ประทีปรักแห่งใจ (/ช่อง 3) รับบทเป็น มนัส (รับเชิญ)
ปี พ.ศ. 2559 WAR OF HIGH SCHOOL THE SERIES สงครามไฮสคูล (/ช่อง 9) รับบทเป็น พ่อของฝ้าย คู่กับ แม่ของฝ้าย (ในบท)-หม่อมหลวงหญิงภัทรสุดา กิติยากร (หม่อมวงเวียน) (สมทบทั้งคู่)
ปี พ.ศ. 2559 หมอผี ตอนที่ 10 ผีตานี (ออกอากาศวันที่ 5 มกราคม 2560) (/ช่องPPTVHD36) รับบทเป็น ผู้กองเบิ้ม (รับเชิญ)
ปี พ.ศ. 2559 โสด Stories (/ช่องวัน) รับบทเป็น หนุ่มนิรนาม (รับเชิญ)
ปี พ.ศ. 2560 บาปบริสุทธิ์ LIVE ตอน 6-9 : แก่แต่ยังเก๋า และตอน 20-24 : ปิดทองหลังพระ (กันตนา/ช่อง 7) รับบทเป็น พิภพ (พ่อของรามิล) คู่กับ พิมพ์ดาว รวีมงคลเสถียร (รับเชิญทั้งคู่)
ปี พ.ศ. 2560 โสด Stories 2 (/ช่องวัน) รับบทเป็น หนุ่มนิรนาม (รับเชิญ)
ปี พ.ศ. 2562 ซีรีส์ชุด ลูกผู้ชาย ตอน เพชร (/ช่อง 3) รับบทเป็น ชาญวิทย์
ปี พ.ศ. 2562 ตำนานสมเด็จพระนเรศวรมหาราช เดอะซีรีส์ ภาคศึกล้างแผ่นดิน (โมโน บรอดคาซท์, ฟุ๊คดุ๊ค โปรดักชั่น/ช่อง MONOMAX (โมโนแมกซ์) ทาง ONLINE) รับบทเป็น บุญเรือง (พี่ชายแตงแก้ว)
ปี พ.ศ. 2562 Angels นางฟ้าล่าผี ปี 3 (โมโน บรอดคาซท์/ช่อง MONOMAX (โมโนแมกซ์) ทาง ONLINE) รับบทเป็น ชาญชัย (รับเชิญ)
ปี พ.ศ. 2565 The Rhythm of life จังหวะชีวิต...ลิขิตฝัน (เจ เอส แอล โกลบอล มีเดีย/ช่องThai PBS) รับบทเป็น ผู้กองรุ่ง
ผลงาน > ซิทคอม

ปี พ.ศ. 25 (/ช่อง) รับบทเป็น
ผลงาน > ภาพยนตร์

ปี พ.ศ. 2551 แสบสนิท ศิษย์ส่ายหน้า รับบทเป็น สิงห์
ปี พ.ศ. 2551 เมมโมรี่ รักหลอน รับบทเป็น เทพ
ปี พ.ศ. 2555 407 เที่ยวบินผี 3D รับบทเป็น พระ
ปี พ.ศ. 2555 เค้าเรียกผมว่าความรัก รับบทเป็น
ปี พ.ศ. 2559 พันท้ายนรสิงห์ รับบทเป็น คง
ผลงาน > มิวสิควีดีโอ

| ปี พ> ศ. | เพลง | นักร้อง | หมายเหตุ |
| --- | --- | --- | --- |
| 2549 | คนขี้อาย | หนู มิเตอร์ | คู่กับ |
| 2550 | ยิ้มให้กับความผิดหวัง | นิโคล เทริโอ |  |
| 2555 | คิดอะไรอยู่ | ใบมิ้นท์ แตรตุลาการ | คู่กับ วันดี สหศาสตร์กุลชัย (กุ๊กไก่) |
| 2555 | ขอบโลก | ใบมิ้นท์ แตรตุลาการ | คู่กับ วันดี สหศาสตร์กุลชัย (กุ๊กไก่) |
แหล่งข้อมูลอื่น

ราชวัติ ขลิบเงิน (มิกซ์) : nangdee.com
หวานใจยัยต่างดาว คนที่แสดงเป็นสหายV3 คือใครหรอครับ : topicstock.pantip.com
มิก ราชวัติ ใช้ประสบการณ์โฆษณาใช้ในหนัง : movie.sanook.com